สวัสดีค่ะ บทสัมภาษณ์คราวนี้ถือเป็นสาวคอสเพลย์ที่มีสไตล์การคอสเพลย์แนวเซ็กซี่กับคุณ Chono Black จากประเทศเวียดนามค่ะ แน่นอนว่าแฟนๆ (โดยเฉพาะหนุ่มๆ?) น่าจะรู้จักและติดตามกันพอสมควรเลย ซึ่งบทสัมภาษณ์นี้ก็หวังว่าจะทำให้หลายๆคนได้รู้จักกับเธอมากขึ้นนอกเหนือจากแค่ความเซ็กซี่ในการคอสเพลย์เท่านั้นค่ะ

โดยการมางาน Maruya #21 คราวนี้เธอก็ได้คอสเพลย์มา 2 ชุดค่ะคือเป็น Shuten Douji จาก Fate/Grand Order ค่ะ แต่อันนี้ต้องบอกว่า Exclusive เฉพาะมากๆ มากจนทางเว็บยังไม่มีรูปเลยค่า (ฮา) เพราะว่าเธอคอสเพลย์ให้ได้ยลกันเฉพาะในส่วนของ Photo Session ซึ่งก็เฉพาะกับคนที่ซื้อบัตรเท่านั้นค่ะ

กับอีกชุดที่ขึ้นเวที (อันนี้มีรูปค่ะ :P) กับการคอสเพลย์เป็น Rem ชุดเมดจากเรื่อง Re:Zero ค่ะ

ทั้งนี้ทาง COSPLUS by Props&Ops ขอขอบคุณทางงาน Maruya #21 ที่ได้ให้โอกาสสัมภาษณ์ในครั้งนี้ และขอบคุณคุณ Chono Black ที่สละเวลาในการให้สัมภาษณ์นะคะ

ก่อนที่เพื่อนๆจะเลื่อนลงไปอ่านบทสัมภาษณ์ อาจจะต้องขอบอกว่าด้วยข้อจำกัดหลายๆอย่างเลยอาจจะทำให้บทสัมภาษณ์นี้อาจจะไม่เต็มอิ่มหรือจุใจในส่วนของรูปประกอบเท่าไหร่ ต้องขออภัยนะคะ แต่ก็พยายามจะเก็บบรรยากาศมาให้ได้มากที่สุดค่ะ โดยบทสัมภาษณ์คราวนี้เป็นการเข้าสัมภาษณ์ร่วมกันกับเว็บไซต์ Akibatan นะคะ

Interview | คุยกับ Chono Black เซ็กซี่คอสเพลย์เยอร์จากเวียดนามในงาน Maruya #21

01 | รู้สึกยังไงที่ได้มางาน Maruya ในวันนี้คะ?

| คำถามโดย COSPLUS by Props&Ops & Akibatan |

Chono Black| ชั้นตื่นเต้นมากๆค่ะ

Cosplus| เคยมาไทยก่อนหน้านี้ไหมคะ?

Chono Black| ไม่เคยเลยค่ะ นี่ครั้งแรกเลย (ยิ้ม)

Cosplus| ลองอาหารไทยหรือยังคะ ?

Chono Black| เยป! (ตื่นเต้น) ชั้นเคยลองอาหารไทยที่เวียดนามด้วยนะคะ แต่! อาหารไทยในไทยนี่คือที่สุดเลยค่ะ (หัวเราะ)

Akibatan| ชอบทานอาหารที่ Spicy ไหมครับ?

Chono Black| ชอบค่ะ! ชั้นชอบต้มยำ แล้วก็ เอ่อ…. Pad Thai? (ไม่แน่ใจเรียกถูกหรือเปล่า)

Akibatan & Cosplus| ผัดไท ใช่ไหมครับ?

Chono Black| อ้า ใช่ค่ะๆ

02 | เริ่มต้นคอสเพลย์ได้อย่างไรครับ?

| คำถามโดย Akibatan |

Chono Black| ชั้นเริ่มคอสเพลย์ก็จากเพื่อนนะคะ คือเพื่อนของชั้นชวนมาคอสเพลย์ด้วยกัน แล้วพอได้ลองคอสแล้วชั้นก็ได้พบว่า โอ้! คอสเพลย์นี่มันสนุกมากๆเลย (ยิ้ม)

03 | ทำไมถึงได้สนใจที่จะคอสเพลย์ในสไตล์เซ็กซี่คะ?

| คำถามโดย COSPLUS by Props&Ops |

Chono Black| อืม .. (ยิ้ม) เพราะว่าไอดอลของชั้นหลายๆคนก็เป็น Sexy Cosplayer ค่ะ และบางคนก็เป็น Ero Cosplayer ด้วยค่ะ ชั้นเห็นรูปของพวกเค้า และบางครั้งชั้นก็อยากเป็นอย่างพวกเค้าค่ะ นั่นจึงเป็นเหตุผลว่าทำไมชั้นถึงคอสเพลย์แบบเซ็กซี่ค่ะ

04 | บางครั้งก็คอสเพลย์แนวเซ็กซี่อาจจะเจอกับคอมเมนท์ด้านลบหรือผลตอบรับด้านลบ มีวิธีจัดการรับมืออย่างไรบ้างคะ?

| คำถามโดย COSPLUS by Props&Ops |

Chono Black| นี่เป็นงานอดิเรกของชั้น และก็เริ่มกลายมาเป็นงานของชั้นไปแล้วด้วย ชั้นจึงต้องจัดการกับสิ่งเหล่านี้ให้ได้ อืม.. ถ้าพวกเค้าให้คอมเมนท์ที่เป็นไอเดียที่ดีหรือสิ่งที่เป็นประโยชน์ แน่นอนค่ะว่าชั้นจะฟังพวกเค้า (ยิ้ม) แต่ถ้าไม่ใช่ (ยกมือทำท่ากากบาท) ชั้นก็จะปล่อยสิ่งเหล่านั้นไปค่ะ (ยิ้ม)

05| คิดว่าแตกต่างกันอย่างไรคะ ระหว่าง Sexy กับ Sexy Cosplay?

| คำถามโดย COSPLUS by Props&Ops |

Chono Black| โอ้! ค่ะ คือถ้า Sexy เนี่ย เราก็สามารถที่จะทำอะไรในหลากหลายอย่างใช่ไหมละคะ แต่ถ้าเป็น Sexy Cosplay คุณจะต้องทำในส่วนของ Sexy Character หลายๆแบบ

Cosplus| ซึ่งก็คือเราจะต้องลงลึกไปในรายละเอียดของตัวละครนั้นๆใช่ไหมคะ?

Chono Black| ใช่ค่ะ! และก็จะต้องเรียนรู้ที่จะแสดงออกในตัวละครนั้นให้ดีโดยที่ไม่ผิดไปจากตัวละครต้นฉบับด้วยค่ะ (หัวเราะ ยิ้ม)

06 | อะไรคือความสนุกในการคอสเพลย์ของคุณ Chono Black ครับ?

| คำถามโดย Akibatan |

Chono Black| ชั้นได้พบเจอและรู้จักกับผู้คนและเพื่อนใหม่ๆมากมายในงานค่ะ อย่างเช่นงานนี้ก็ด้วยและหลายๆคนก็ได้กลายมาเป็นเสมือนครอบครัวของชั้นค่ะ

07 | มีงานอดิเรกอื่นๆนอกเหนือจากการคอสเพลย์ไหมครับ?

| คำถามโดย Akibatan |

Chono Black| ชั้นชอบฟังเพลงค่ะ (ยิ้ม) แล้วก็เรียนภาษาต่างประเทศอื่นๆด้วยค่ะ

Akibatan| คุณพูดภาษาอื่นๆได้บ้างไหมครับ เช่น ภาษาจีน?

Chono Black| ภาษาจีน ชั้นพยายามที่จะเรียนรู้อยู่ค่ะ แต่ว่าไม่มีเวลาไปคลาสเรียนเลย ก็เลยเรียนรู้ด้วยตัวเองอยู่ค่ะ (ยิ้ม)

Akibatan| แต่ภาษาญี่ปุ่นนี่พูดได้เลยใช่ไหมครับ?

Chono Black| ใช่ค่ะ ชั้นไปมหาวิทยาลัยเพื่อเรียนรู้ภาษาญี่ปุ่นเลยค่ะ

08 | มีวางแผนอะไรสำหรับคอสเพลย์ปีนี้ 2018 ไหมคะ ?

| คำถามโดย COSPLUS by Props&Ops |

Chono Black| ตอนนี้คิดว่าจะยังคงคอสเพลย์ต่อไปเรื่อยๆค่ะ

Cosplus| มีวางแผนสำหรับ Photobook เล่มใหม่ไหมคะ?

Chono Black| อืม… ก็ไม่แน่นะคะ อาจจะมี Photobook ออกมาก็ได้ ถ้าชั้นไม่ยุ่งจนเกินไปค่ะ (หัวเราะ)

09 | ชุดไหนคือชุดคอสเพลย์ที่ชอบที่สุดครับ?

| คำถามโดย Akibatan |

Chono Black| ก็มี Dakki จาก Houshin Egi, Shuten Douji จาก Fate/Grand Order แล้วก็ Hana Midorikawa จาก Prison School ค่ะ

10 | มีอะไรอยากจะฝากถึงแฟนๆชาวไทยมั้ยคะ?

| คำถามโดย COSPLUS by Props&Ops |

Chono Black| (ยิ้มกว้าง) Hello! (โบกมือ) ชั้น Chono ค่า เป็นครั้งแรกที่มาไทยเลย จุ๊บ! (ส่งจูบ) Love You! See you next time !! (ยิ้ม)

เป็นอย่างไรบ้างคะกับบทสัมภาษณ์ครั้งนี้ ต้องขอขอบคุณคุณ Chono Black ที่สละเวลาการให้สัมภาษณ์นะคะ โดยการสัมภาษณ์ครั้งนี้ก็เป็นการสัมภาษณ์ร่วมกันกับทางเว็บ Akibatan นะคะ ซึ่งเพื่อนๆก็สามารถตามอ่านได้เช่นกันค่ะ

ก็หวังว่าจะถูกใจเพื่อนๆนะคะ และขออภัยอีกครั้งหากมีข้อผิดพลาดประการใดค่ะ

ว่าแล้วขอโปรยรูปจากในงาน นิดหน่อยนะคะ

มีตอนถ่ายคู่กับ Ola Aphrodite นิดหน่อยด้วยนะคะ

และอดใจรอดูรูปทั้งหมดที่ Gallery หลักของเว็บ Props&Ops นะคะ

http://propsops.com/gallery/2018/maruya-21.php

แถมด้วยวิดีโอช่วงสัมภาษณ์และโชว์ตัวบนเวทีชั้น 2 ค่ะ ท้ายสุดนี้ขอขอบคุณทีมงาน Maruya#21 อีกครั้งที่ทำให้ Cosplus ได้มีโอกาสสัมภาษณ์ในครั้งนี้ และขอบคุณผู้อ่านที่ติดตามอ่านนะคะ ขออภัยหากมีข้อผิดพลาดประการใดมา ณ ที่นี้ ทางเว็บพยายามจะเก็บทุกข้อความและบรรยากาศมาฝากเพื่อนๆให้ได้มากที่สุด เพื่อที่จะได้รู้สึกเหมือนได้ใกล้ชิดกับเกสต์คอสเพลย์เยอร์ให้ได้มากที่สุดนะคะ สำหรับงาน Maruya#21 ก็เรียกได้ว่าเป็นงานการ์ตูนแรกของปี พ.ศ.2561 หรือปี 2018 เลยทีเดียว ซึ่งก็นับว่าเป็นการเปิดตัวงานแรกของปีที่คึกคักและจัดเต็มจริงๆค่ะ เพื่อนๆสามารถติดตามข่าวสารงาน Maruya ได้ที่เพจงานนะคะ หรือติดตามผ่านทาง Props&Ops ก็ได้เช่นกันค่า หากว่าชอบบทสัมภาษณ์นี้อยากจะขอฝาก Like & Share เพื่อเป็นกำลังใจให้กับทางเราในการหาอะไรดีๆมาฝากเพื่อนๆคอสเพลย์ต่อไปค่ะ Cosplus by Props&Ops

Text & Interview by Xora

Photos by Xora Special Thanks

⋅ Maruya – https://www.facebook.com/Maruya.in.th/

⋅ Chono Black Fanpage – https://www.facebook.com/Chono.Black.Cos/





